《龙爪石》
宋代·翁华

香开岩桂露凄清，翠锁晴岚泼眼明。
风度南枝乌鹊啭，月斜西坞玉绳横。
来游十里水云窟，偿我一生邱壑情。
诗句乞君高挂壁，且容鼻息撼盏鸣。

作者简介：翁华，字持甫，又字至实（《名贤氏族言行类稿》卷二），崇安（今福建武夷山市）人。孝宗淳熙二年（一一七五）进士。知武陵县。事见明嘉靖《建宁府志》卷一五、一八。